पेपर खत्म, अब विज्ञान की दुनिया की सैर
बच्चोंकी साइंस में रुचि बढ़ाने के मकसद से शिक्षा विभाग की ओर से सरकारी स्कूलों का पुष्पा गुजराल साइंस सिटी कपूरथला का शैक्षिक भ्रमण कराया जा रहा है। परीक्षाओं के बाद के समय में बच्चों को विज्ञान की रोमांचक तरीके से जानकारी देने के मकसद से टूर प्रोग्राम पूरे मार्च महीने में चलेगा। हालांकि परीक्षा के दिनों में एजुकेशनल टूर सुनने में अटपटा लग रहा है लेकिन मुख्यमंत्री विज्ञान यात्रा के तहत यह टूर 8वीं के बच्चों के लिए आयोजित किया गया है जिनके 27 फरवरी से एग्जाम खत्म हो चुके हैं।
1मार्च से 30 मार्च तक प्रतिदिन जाएंगे 50 बच्चे
20से 27 मार्च तक आठवीं की परीक्षाएं चलने के बाद शिक्षा विभाग की हिदायतों पर शैक्षिक भ्रूण का टूर प्रोग्राम बनाया गया है जोकि 1 से 30 मार्च तक चलेगा, प्रतिदिन आठवीं का पेपर दे चुके 50 बच्चे अपने मैथ्स-साइंस के दो टीचरों के नेतृत्व में पुष्पा गुजराल साइंस सिटी कपूरथला के भ्रमण पर जाएंगे।
सरकारीस्कूल मलकाना से पहला टूर रवाना
लड़कियोंके साथ महिला अध्यापक का जाना लाजिमी है, जबकि टूर के लिए पीआरटीसी की बस ही जाएगी और निर्धारित दिन अवकाश अथवा गजटेड छुट्टी के बावजूद भी टूर कैंसिल नहीं होगा। निर्धारित प्रोग्राम के अनुसार 1 मार्च को सरकारी स्कूल मलकाना के बच्चों का पहला टूर साइंस की दुनिया की सैर करने गया। इसके बाद पूहला, भाईरूपा, किली निहाल सिंह वाला, बीड़तालाब बस्ती 4-5, भोडीपुरा, सेकंडरी गर्ल्स स्कूल माल रोड, सरकारी स्कूल परसराम नगर, संजय नगर, कोटफत्ता, तलवंडी साबो, भैणी, गुरुनानकपुरा बठिंडा, देसराज स्कूल बठिंडा, झुंबा, भगवानगढ़, राइया, बहमन जस्सा सिंह, कैलेवांदर, सिंगो, गाटवाली, जंडांवाला, बीड़तालाब बस्ती 2-3, बरकंदी, गुरुसर सैनेवाला, बाजक, बांडी, फुलोमिट्ठी, मौड़ चढ़त सिंह चंदसर बस्ती के बच्चे साइंस सिटी जाएंगे।
20मार्च से छठी-सातवीं के बच्चे भी करेंगे भ्रमण
छठी-सातवींके बच्चों का साइंस सिटी टूर प्रोग्राम है, इन कक्षाओं को 20 से 30 मार्च तक पुष्पा गुजराल साइंस सिटी कपूरथला का भ्रमण कराया जाएगा। छठी सातवीं की परीक्षाएं 6 से 18 मार्च तक चलेंगी और रिजल्ट आने तक के वक्त को यूटिलाइज किया जा सकेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva